 Sheekh Mukhtaar Allaha U Naxriistee wuxuu xiligaasi ahaa Gudoomiyihii Baarlamaanka Soomaaliya waxaana sida uu qabey dastuurkii Soomaaliya ee xiligaasi markii uu dhintey madaxweynaha uu noqdey Madaxweyne KMG ah inta laga soo dooranayo madaxweyne cusub, laakiin shan maalmood ka dib geeridii Madaxweyne Sharmaarke waxaa talada wadanka afgambi kula wareegay koox saraakiil oo uu horkacayey Jeneral Maxamed Siyaad Barre oo ahaa taliyihii ciidamada qalabka sida ee Soomaaliya. 